Miestne zastupiteľstvo mestskej časti Bratislava – Petržalka

Materiál na rokovanie Miestneho zastupiteľstva
mestskej časti Bratislava – Petržalka
konaného dňa 1. apríla 2008

Materiál číslo: 151/2008

K bodu:	Návrh Dodatku „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ - zmeny znenia článku II. v písm. e), článku VIII. v ods. 3 a 4 a článku X. v ods. 3

Predkladá:					Návrh uznesenia:

Juraj Kováč					Miestne zastupiteľstvo mestskej časti Bratislava – 1. zástupca starostu				Petržalka

Prerokované:					s c h v a ľ u j e

v Miestnej rade mestskej časti
Bratislava-Petržalka
dňa 18.03.2008		Návrh Dodatku „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ - zmeny znenia článku II. v písm. e), článku VIII. v ods. 3 a 4 a článku X. v ods. 3

Spracovali:

Juraj Kováč
1. zástupca starostu
Viera Kimerlingová
zástupkyňa starostu

Dôvodová správa

Návrh Dodatku č. 1
„Zásad odmeňovania poslancov miestneho zastupiteľstva,
starostu a členov komisií – neposlancov v mestskej časti Bratislava-Petržalka“

Zmeny znenia článku II. v písm. e), článku VIII. v ods. 3 a 4 a článku X. v ods. 3

Dôvodom zmeny znenia článku VIII. v ods. 3 a 4 je navrhnutie vyšších mimoriadnych odmien za ocenenie príkladného prístupu k plneniu povinností poslancov a ich angažovanosti pri riešení problémov v jednotlivých volebných okrskoch mestskej časti Bratislava – Petržalka.

Úpravou znenia článku II. v písm. e) a článku X. vložením ods. 3 sa rieši pevné stanovenie sumy občerstvenia na rokovaniach miestneho zastupiteľstva a miestnej rady mestskej časti Bratislava – Petržalka.

Materiál bol prerokovaný v Miestnej rade mestskej časti Bratislava-Petržalka dňa 18.03.2008, ktorá ho uznesením č. 165 odporučila Miestnemu zastupiteľstvu mestskej časti Bratislava – Petržalka schváliť.

D o d a t o k   č. 1

„Zásad odmeňovania poslancov miestneho zastupiteľstva,
starostu a členov komisií – neposlancov v mestskej časti Bratislava-Petržalka“

Zmeny znenia článku II. v písm. e), článku VIII. v ods. 3 a 4 a článku X. v ods. 3

Zásady odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka sa upravujú nasledovne:

A.	v čl. II písm. e) vložením slov „a stravného“ medzi slová „cestovného – poslancom ...“. Článok II. písm. e) bude znieť:

„Čl. II.
Rozsah platnosti

Zásady odmeňovania poslancov miestneho zastupiteľstva a členov komisií - neposlancov upravujú poskytovanie:
e)	náhrady cestovného a stravného poslancom miestneho zastupiteľstva,“

B.	v čl. VIII. ods. 3 a 4 sa upravujú sumy finančných prostriedkov na mimoriadne odmeny. Článok VIII. ods. 3 a ods. 4 budú znieť:

„Čl. VIII.
Mimoriadne odmeny starostovi, zástupcovi starostu,
dlhodobo a krátkodobo uvoľneným poslancom a členom komisií - neposlancom

3.	Finančné prostriedky na mimoriadne odmeny sa vyčleňujú do výšky 10 000,- Sk ročne na krátkodobo uvoľneného poslanca miestneho zastupiteľstva.

4.	Finančné prostriedky na mimoriadne odmeny sa vyčleňujú do výšky 5 000,- Sk ročne na jedného člena komisie – neposlanca.“

C.	v článku X. do nadpisu sa vkladá text „a stravného“, ďalej sa vkladá nový odsek 3. v tomto znení:

„Čl. X.
Náhrada cestovného a stravného

3.	Poslanec, ktorý sa zúčastňuje na rokovaní miestneho zastupiteľstva alebo miestnej rady dlhšie ako 4 hodiny má nárok na stravný lístok v hodnote 80,- korún.“

Tento „Dodatok č. 1 Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ nadobúda účinnosť dňom schválenia v Miestnom zastupiteľstve mestskej časti Bratislava – Petržalka.

Milan   F t á č n i k
starosta

Príloha k „Dodatku č.1 Zásad odmeňovania poslancov ...“

Vnútorné zásady odmeňovania
poslancov miestneho zastupiteľstva, členov komisií - neposlancov
v mestskej časti Bratislava-Petržalka

Poslancovi miestneho zastupiteľstva, členovi komisie – neposlancovi v mestskej časti Bratislava-Petržalka môže byť poskytnutá odmena za podmienok ustanovených týmito vnútornými zásadami odmeňovania.

Odmenu možno poskytnúť za:
1.	kvalitné a aktívne vykonávanie poslaneckých činností v komisiách a na poslaneckých kluboch a iniciatívne predkladanie návrhov, podnetov, materiálov na rokovania MR a MZ;
2.	splnenie mimoriadnej úlohy alebo osobitne významnej úlohy, prípadne jej ucelenej etapy;
3.	minimálne 50 % účasť na komisiách, miestnych zastupiteľstvách a na poslaneckých kluboch;